Starfsfólk Markaðsstofunnar ráðið til SSV Í morgun fékk starfsfólk Markaðsstofu Vesturlands ánægjuleg tíðindi , en því hafði öllu verið sagt upp miðað við áramót vegna skipulagsbreytinga . „ Við fengum góða heimsókn frá fulltrúum Sambands sveitarfélaga á Vesturlandi . Á þeim fundi var okkur starfsfólkinu á markaðsstofunni tilkynnt að SSV tæki við rekstri markaðsstofunnar frá og með þessum áramótum . Jafnframt var samið við okkur um að halda áfram störfum okkar hér sem við samþykktum öll , “ sagði Rósa Björk Halldórsdóttir framkvæmdastjóri . „ Okkur starfsfólkinu á Markaðsstofu Vesturlands langar að þakka öllum þeim sem studdu okkur á þeim óvissutímum sem við höfum nú gengið í gegnum og stuðningi við markaðsstofuna okkar allra . Áfram Vesturland , “ segir Rósa Björk , en ásamt henni á skrifstofunni starfa Kristján Guðmundsson og Sonja Nathalie Hille .